คำสั่งกรมพัฒนาธุรกิจการค้า ที่ 39/2546 เรื่อง การจดทะเบียนบริษัทที่ประกอบธุรกิจข้อมูลเครดิต

คำสั่งกรมพัฒนาธุรกิจการค้า
คำสั่งกรมพัฒนาธุรกิจการค้า
ที่ ๓๙/๒๕๔๖
เรื่อง
การจดทะเบียนบริษัทที่ประกอบธุรกิจข้อมูลเครดิต[๑]
 

โดยที่ได้มีพระราชบัญญัติการประกอบธุรกิจข้อมูลเครดิต
พ.ศ. ๒๕๔๕ กำหนดให้การจัดตั้งบริษัทจำกัดหรือบริษัทมหาชนจำกัด
เพื่อประกอบธุรกิจข้อมูลเครดิตจะกระทำได้ต่อเมื่อได้รับความเห็นชอบจากรัฐมนตรีว่าการกระทรวงการคลังก่อน

ดังนั้น
เพื่อให้การปฏิบัติงานจดทะเบียนบริษัทข้อมูลเครดิตเป็นไปตามบทบัญญัติแห่งพระราชบัญญัติการประกอบธุรกิจข้อมูลเครดิต
พ.ศ. ๒๕๔๕
อธิบดีกรมพัฒนาธุรกิจการค้าจึงมีคำสั่งกำหนดวิธีการปฏิบัติเกี่ยวกับการจดทะเบียนบริษัทที่ประกอบธุรกิจข้อมูลเครดิต
ดังต่อไปนี้

๑.
ในกรณีที่มีผู้ขอจองชื่อบริษัทจำกีดหรือบริษัทมหาชนจำกัด โดยมีคำว่า ข้อมูลเครดิต ประกอบชื่อ ให้นายทะเบียนหมายเหตุในแบบที่ได้สั่งรับจองชื่อว่า ในการจดทะเบียนหนังสือบริคณห์สนธิหรือแก้ไขเพิ่มเติมหนังสือบริคณห์สนธิของบริษัทเพื่อประกอบธุรกิจข้อมูลเครดิต
ให้แนบหนังสือให้ความเห็นชอบจากรัฐมนตรีว่าการกระทรวงการคลังด้วย

๒.
การจดทะเบียนเพื่อประกอบธุรกิจข้อมูลเครดิตให้กระทำได้เฉพาะกรณีเป็นบริษัทจำกัดหรือบริษัทมหาชนจำกัด

๓.
การจดทะเบียนหนังสือบริคณห์สนธิหรือแก้ไขหนังสือบริคณห์สนธิของบริษัทจำกัดหรือบริษัทมหาชนจำกัดที่มีวัตถุประสงค์ประกอบธุรกิจข้อมูลเครดิตหรือประกอบกิจการเกี่ยวกับการควบคุมและ/หรือการประมวลผลข้อมูลเครดิตเพื่อให้ข้อมูลเครดิตแก่สมาชิกหรือผู้ใช้บริการหรือใช้ข้อความอย่างอื่นที่มีความหมายทำนองเดียวกัน
ให้เรียกหลักฐานการให้ความเห็นชอบจากรัฐมนตรีว่าการกระทรวงการคลังประกอบการขอจดทะเบียนก่อนรับจดทะเบียน

๔.
กรณีขอจดทะเบียนบริษัทหรือแก้ไขเพิ่มเติมวัตถุประสงค์ของบริษัทเพื่อประกอบธุรกิจตาม
๓ หากมิได้ใช้ชื่อว่าบริษัท ข้อมูลเครดิต ด้วย
และหากผู้ขอไม่ดำเนินการให้นายทะเบียนปฏิเสธการจดทะเบียน

ทั้งนี้
ตั้งแต่วันที่ ๑๔ มีนาคม ๒๕๔๖ เป็นต้นไป


สั่ง ณ วันที่ ๕
มีนาคม พ.ศ. ๒๕๔๖
อรจิต สิงคาลวณิช
อธิบดีกรมพัฒนาธุรกิจการค้า









จุฑามาศ/จัดทำ
๕ ตุลาคม ๒๕๕๙

























[๑] ราชกิจจานุเบกษา
เล่ม ๑๒๐/ตอนที่ ๓๕ ง/หน้า ๑๐๘/๑ พฤษภาคม ๒๕๔๖